Daría Vilariño Pintos

Daría Vilariño Pintos (Santiago de Compostela, Pontevedra, Galizia, 1928ko urtarrilaren 26a - ib., 2020ko urriaren 15a) galiziar liburuzaina, irakaslea, eta Santiago de Compostelako Unibertsitateko Liburutegia zuzentzen lehen emakumea izan zen.

 Biografia 
1950. urtean Filosofia eta Letretan lizentziatu zen Santiagoko de Compostelako Unibertsitatean (USC) . Zientzia psikologiko eta sozialetan aditua (psikologia, historia, soziologia, etab.) eta artxibo eta liburutegietan espezializatua da.

 Lan ibilbidea 
Lehen lana Santiagoko Liburutegi Publiko zaharrean egin zuen (Casas Reais kalean). 1957an Santiago de Compostelako Unibertsitate Liburutegian (BUSC) sartu zen. 1970ean zuzendariordea eta 1973an zuzendaria izan zen, 1993an erretiroa hartu zuen arte.Daría Vilariño Pintos en MulleresExpertas. 

Bibliologia-eskolak eman zituen USCn. Eta Galiziako Liburutegien Lankidetzarako Kontseiluan, Kultura Sailean, USCren liburutegiko zuzendari gisa, eta Galiziako Cidade da Cultura Fundazioan aditu gisa aritu zen. 

Haren helburuetako bat «unibertsitate-liburutegi» kontzeptua gauzatzea izan zen. Etorkizuneko liburuzainak prestatzeko eskola jarri zuen abian, eta horrek Galizian sektore hori profesionalizatzen lagundu zuen. Aktiboki hartu zuen parte Conpostelako Kulturaren Hiriaren sorreran.

 Lana 
Gutxienez sei argitalpen egin zituen. Hauexek dira aipagarrienak:

 Un manuscito sevillano del siglo XIX en la Biblioteca Universitaria de Santiago de Compostela
 La diócesis de Tuy hasta 1100
 O libro galego onte e hoxe: catálogo da Exposición bibliográfica, Santiago, maio-xuño 1979
 Alcalá de Henares: academia bíblica y renacentista
 La Biblioteca Universitaria y sus riquezas; Exposición cartográfica. Mapas de la Biblioteca General de la Universidad siglos XVII, XVIII y XIX.

 Bizitza pertsonala 
Bere familiaren artxibo pertsonala, Vilariño Pintos, Galiziako Artxiboari eman zion. XIX. eta XX. mendeetan familiako kideen ondare eta lanbide izaerako dokumentuak biltzen ditu, besteak beste, Eduardo Vilariño Pintos nebarenak. 2015. urtean Cidade da Cultura elkarteak Memorias de familia. O fondo Vilariño Pintos no Arquivo de Galicia izeneko erakusketa antolatu zuen, Vilariñok utzitako dokumentu-ondarearekin.

 Sariak eta aintzatespenak 

 1993 USCren urrezko bereizgarria jaso zuen. 
 1993 Galiziako domina, brontze kategorian.
 2023 El Consello da Cultura Galega-k (CCG) bere ibilbidea gehitu zuen Galiziako Albumeko biografien bilduma digitalean.

 Erreferentziak 

 Kanpo estekak 

 Daría Vilariño, Galiziako Kulturaren Kontseiluko Galiziako Albumean
 Daría Vilariño, Mullersen, Compostelan

Kategoria:Konpostelarrak
Kategoria:Emakume liburuzainak
Kategoria:Emakume irakasleak
Kategoria:Galiziako irakasleak
Kategoria:Espainiako irakasleak
Kategoria:Emakume idazleak
Kategoria:Galiziako idazleak
Kategoria:Espainiako idazleak
Kategoria:Santiago de Compostelan hildakoak
Kategoria:XX. mendeko emakumeak
Kategoria:XXI. mendeko emakumeak